1. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ της 23 Μαΐου/6 Ιουν. 1959 Περί εφαρμογής εν Ελλάδι του συστήματος της «περιωρισμένης μετατρεψιμότητος». Η Νομισματική Επιτροπή, λαβούσα υπ’ όψιν τας προσφάτους εξελίξεις επί της «μετατρεψιμότητος» ευρωπαϊκών νομισμάτων και την θέσιν της δραχμής εν τω πλαισίω της διαμορφωθείσης καταστάσεως, ως και την εκ του Νόμ. 3076/54 «περί τροποποιήσεως και συμπληρώσεως του Α.Ν. 1671/1951 «περί Υπουργικού Συμβουλίου» άρθρ. 3 και 10 παρ. 1α αυτού και Α.Ν. 395/45 «περί διαχειρίσεως των Οικονομικών και δημοσιονομικών υποθέσεων της Χώρας» άρθρ. 3 παρ. 1 αυτού προκύπτουσαν αρμοδιότητα του Κυβερνητικού Οικονομικού Συμβουλίου και θεωρούσα αναγκαίαν, βάσει των δημιουργηθεισών οικονομικών συνθηκών, την λήψιν και υπό του Κυβερνητικού Οικονομικού Συμβουλίου αποφάσεως, εγκρίνει, όπως δια του Προέδρου αυτού Υπουργού Συντονισμού, τυγχάνοντος και Προέδρου Κυβερνητικού Οικονομικού Συμβουλίου, γίνη σχετική εισήγησις υπ’ αυτού εις το Κυβερνητικόν Οικονομικόν Συμβούλιον, προς θέσπισιν των κατωτέρω κανόνων απαραιτήτων δια την εφαρμογήν εν Ελλάδι του συστήματος της «περιωρισμένης μετατρεψιμότης». Προς τούτο κρίνει αναγκαίαν την δημιουργίαν παρά τη Τραπέζη της Ελλάδος και ταις εξουσιοδοτημέναις Τραπέζαις των κάτωθι δύο κατηγοριών λογ/σμών καταθέσεων επ’ ονόματι μονίμων κατοίκων αλλοδαπής, και υπό τους εν συνεχεία αναφερομένους όρους: Α΄.Εξωτερικοί Λογαριασμοί  Καταθέσεων Όψεως, εις δραχμάς: Οι Λογαριασμοί ούτοι θα λειτουργούν ως ακολούθως: Τροφοδοτούνται: 1)Δια του προϊόντος εκ της πωλήσεως εισαγομένου, και υπό της Τραπέζης της Ελλάδος εκάστοτε καθοριζομένου, ως μετατρεψίμου, συναλλάγματος μη υποχρεωτικώς εκχωρητέου. 2)Δια του εις δραχμάς αντιτίμου των απαιτήσεων αλλοδαπών εξ εισαγωγών αγαθών και παροχής υπηρεσιών των εν Ελλάδι, εφ’ όσον τυγχάνουν διακανονιστέαι εις μετατρέψιμον συνάλλαγμα. 3)Δια μεταφορών εξ άλλων εξωτερικών Λογ/σμών καταθέσεων όψεως εις δραχμάς, ως επίσης και εκ των κατωτέρω μνημονευομένων λογ/σμών καταθέσεως όψεως εις συνάλλαγμα. 4)Δια δραχμών προερχομένων εξ ετέρων απαιτήσεων αλλοδαπών δυναμένων κατά νόμον να εξαχθούν εις μεταρέψιμον συνάλλαγμα. 5)Δια τόκων επί των εν λόγω καταθέσεων εις δραχμάς. Τα διαθέσιμα των Λογ/σμών αυτών χρησιμοποιούνται άνευ ειδικής αδείας. 1)Δια την πληρωμήν εξαγομένων αγαθών εκ της Ελλάδος. 2)Δι’ επενδύσεις και εν γένει αγοράν αγαθών και υπηρεσιών εν Ελλάδι. 3)Δια μεταφοράν εις άλλους εξωτερικούς λογ/σμούς καταθέσεων εις δραχμάς. 4)Δι’ αγοράν συναλλάγματος προς μεταφοράν του εις το εξωτερικόν. 5)Δι’ αγοράν συναλλάγματος προς τροφοδότησιν εξωτερικού λογ/σμού καταθέσεων όψεως εις συνάλλαγμα. Πάσα ανάληψις εκ των ανωτέρω Λογαριασμών καταθέσεων όψεως εις δραχμάς συνεπάγεται αυτομάτως την απώλειαν του δικαιώματος «μετατρεψιμότητος» του αναληφθέντος ποσού. Β΄.Εξωτερικοί Λογαριασμοί  Καταθέσεων Όψεως, εις Συνάλλαγμα: Τροφοδοτούνται: 1)Δι’ εισαγωγής συναλλάγματος όπερ καθορίζεται εκάστοτε, ως μετατρέψιμον υπό της Τραπέζης της Ελλάδος. 2)Δια του εις συνάλλαγμα αντιτίμου των απαιτήσεων αλλοδαπών εξ εισαγωγών αγαθών και παροχής υπηρεσιών των εν Ελλάδι, εφ’ όσον αι απαιτήσεις αύται τυγχάνουν διακανονιστέαι εις μετατρέψιμον συνάλλαγμα. 3)Δια της μεταφοράς εξ άλλων εξωτερικών λογ/σμών καταθέσεων όψεως εις συνάλλαγμα ως επίσης εξ εξωτερικών λογαριασμών καταθέσεων όψεως εις δραχμάς. 4)Δια μετατρεψίμου συναλλάγματος προερχομένου εξ ετέρων απαιτήσεων αλλοδαπών, δυναμένου να εξαχθή κατά νόμον. 5)Δια τόκων επί των εν λόγω καταθέσεων εις συνάλλαγμα. Τα διαθέσιμα των λογαριασμών αυτών χρησιμοποιούνται άνευ ειδικής αδείας. (Μετά την σελ. 26,02) Σελ. 26,21 131-75 Μετατρεψιμότητα καταθέσεων 26.Α.ζ.1 1)Δια την πληρωμήν εξαγομένων εκ της Ελλάδος αγαθών και παρεχομένων υπηρεσιών εν Ελλάδι. 2)Δι επενδύσεις και άλλας πληρωμάς εν Ελλάδι. 3)Δια μεταφοράς εις άλλους εξωτερικούς λογαριασμούς καταθέσεων όψεως, εις συνάλλαγμα και εις εξωτερικούς λογαριασμούς καταθέσεων όψεως εις δραχμάς. 4)Δια μεταφοράς συναλλάγματος εις το εξωτερικόν. Ο καταβαλλόμενος τόκος επί αμφοτέρων των ανωτέρω κατηγοριών λογαριασμών, ορίζεται εις 1.50% ετησίως. Προκειμένου περί των παρά τη Τραπέζη της Ελλάδος δημιουργουμένων εξωτερικών λογαριασμών ισχύουν αι διατάξεις του Καταστατικού της εν λόγω Τραπέζης. Η παρούσα έχει εφαρμογήν από της 25ης Μαΐου 1959. Η παρούσα δέον να δημοσιευθή εις την Εφημερίδα της Κυβερνήσεως (τεύχος Α΄). Σελ. 26,22 131-76 26.Α.ζ.1 Μετατρεψιμότητα καταθέσεων 